CELEX: 32005R1356
Language: et
Date: 2005-08-18
Title: Komisjoni määrus (EÜ) nr 1356/2005, 18. august 2005, millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I lisa seoses oksoliinhappe ja moranteeliga   (EMPs kohaldatav tekst)

19.8.2005   
            
            
               ET
            
            
               Euroopa Liidu Teataja
            
            
               L 214/3
            
         
      KOMISJONI MÄÄRUS (EÜ) nr 1356/2005,
   18. august 2005,
   millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I lisa seoses oksoliinhappe ja moranteeliga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes, (1) eriti selle artiklit 2,
   võttes arvesse Euroopa Ravimihindamisameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Kõiki farmakoloogilisi toimeaineid, mida kasutatakse ühenduses toiduloomadele manustamiseks ettenähtud veterinaarravimites, tuleks hinnata vastavalt määrusele (EMÜ) nr 2377/90.
            
         
               (2)
            
            
               Oksoliinhape on lisatud määruse (EMÜ) nr 2377/90 I lisasse kanade ja sigade puhul seoses lihaskoe, naha ja rasvkoega, maksa ja neerudega, kalade puhul seoses lihaskoe ja nahaga loomulikes proportsioonides ning välja arvatud loomad, kellelt saadakse inimtoiduks ettenähtud mune. Seda kannet tuleks laiendada kõikidele toiduloomade liikidele, välja arvatud loomad, kellelt saadakse inimtoiduks ettenähtud piima või mune; kalade puhul hõlmab kõnealune kanne ainult “lihaskude ja nahka loomulikes proportsioonides” ning seatõugude ja kodulinnuliikide puhul hõlmab rasvkoe jääkide piirnorm “nahka ja rasvkude loomulikes proportsioonides.”
            
         
               (3)
            
            
               Moranteel on lisatud määruse (EMÜ) nr 2377/90 I lisasse veiste ja lammaste puhul seoses lihas- ja rasvkoe, maksa, neerude ja piimaga. Kõnealust kannet tuleks laiendada kõikidele mäletsejalistele.
            
         
               (4)
            
            
               Määrust (EMÜ) nr 2377/90 tuleks vastavalt muuta.
            
         
               (5)
            
            
               Enne käesoleva määruse kohaldamist tuleks kehtestada piisav tähtaeg, et liikmesriigid saaksid seda määrust silmas pidades teha kõik vajalikud kohandused kõnealuste veterinaarravimite müügilubadesse, mis on antud vastavalt Euroopa Parlamendi ja nõukogu 6. novembri 2001. aasta direktiivile 2001/82/EÜ veterinaarravimeid käsitlevate ühenduse eeskirjade kohta. (2)
               
            
         
               (6)
            
            
               Käesolevas määruses sätestatud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2377/90 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 18. oktoobrist 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. august 2005
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 224, 18.8.1990, lk 1. Määrust on viimati muudetud komisjoni määrusega (EÜ) nr 1299/2005 (ELT L 206, 9.8.2005, lk 4).
   
      (2)  EÜT L 311, 28.11.2001, lk 1. Direktiivi on viimati muudetud direktiiviga 2004/28/EÜ (ELT L 136, 30.4.2004, lk 58).
   
      LISA
      A.   I lisasse lisatakse järgmine aine/järgmised ained (nimekiri farmakoloogilistest toimeainetest, mille suhtes kehtivad jääkide piirnormid).
      1.   Antibakteriaalsed ained
      1.2.   Antibiootikumid
      1.2.3.   Kinoloonid
      
                  Farmakoloogilised toimeained
               
               
                  Markerjääk
               
               
                  Loomaliik
               
               
                  Jääkide piirnormid
               
               
                  Sihtkoed
               
            
                  
                     Oksoliinhape
                  
               
               
                  Oksoliinhape
               
               
                  Kõik toiduloomade liigid (1)
                  
               
               
                  100 μg/kg
               
               
                  Lihaskude (2)
                  
               
            
                  50 μg/kg
               
               
                  Rasvkude (3)
                  
               
            
                  150 μg/kg
               
               
                  Maks
               
            
                  150 μg/kg
               
               
                  Neer
               
            2.   Antiparasiitikumid
      2.1.   Endoparasiitide vastased ained
      2.1.7.   Tetrahüdropürimidiinid
      
                  Farmakoloogilised toimeained
               
               
                  Markerjääk
               
               
                  Loomaliik
               
               
                  Jääkide piirnormid
               
               
                  Sihtkoed
               
            
                  
                     Moranteel
                  
               
               
                  Selliste jääkide summa, mida saab hüdrolüüsida N-metüül-1,3-propaandiamiiniks ja väljendada moranteeli ekvivalentidena
               
               
                  Kõik mäletsejalised
               
               
                  100 μg/kg
               
               
                  Lihaskude
               
            
                  100 μg/kg
               
               
                  Rasvkude
               
            
                  800 μg/kg
               
               
                  Maks
               
            
                  200 μg/kg
               
               
                  Neer
               
            
                  50 μg/kg
               
               
                  Piim
               
            
         (1)  Ei kasutata loomade puhul, kellelt saadakse inimtoiduks ettenähtud piima või mune; rasvkoe, maksa ja neerude puhul kehtivaid jääkide piirnorme ei kohaldata kalade suhtes.
      
         (2)  Kalade puhul hõlmab kõnealune jääkide piirnorm “lihaskude ja nahka loomulikes proportsioonides”.
      
         (3)  Seatõugude ja kodulinnuliikide puhul hõlmab kõnealune jääkide piirnorm “nahka ja rasvkude loomulikes proportsioonides”.